Suljettu kaupunki

Suljettu kaupunki on kaupunki tai muu taajama, johon pääsy ja jossa oleskelu on tai oli tyypillisesti ulkomaalaisilta estetty ja oman maan kansalaisten osalta tarkoin kontrolloitu, erityisluvan varainen. Tällaisia kaupunkeja on ollut useissa maissa etenkin entisen Neuvostoliiton alueella. Suljettuja kaupunkeja on yhä esimerkiksi Venäjällä. Saudi-Arabiassa Mekka on suljettu muilta kuin muslimeilta, samoin osa Medinaa. 

ZATO, suljettu hallintoalue
Entisen Neuvostoliiton alueen valtioissa suljetun kaupungin lyhenteenä oli ZATO (, 'suljettu hallinnollis-alueellinen muodostuma' tai lyhyemmin 'suljettu hallintoalue'). 

Se on entisen Neuvostoliiton alueen valtioiden kaupunki tai muu taajama, johon pääsy ja jossa oleskelu on tai oli ulkomaalaisilta estetty ja oman maan kansalaisten osalta tarkoin kontrolloitu, erityisluvan varainen. Useimmat suljetut kaupungit liittyivät tai liittyvät joukkotuhoaseisiin, radioaktiivisen materiaalin käsittelyyn, sotilastukikohtiin tai muihin valtiollisina salaisuuksina käsiteltyihin toimintoihin. Esimerkiksi ydinaseteollisuuteen liittyviä kaupunkeja oli useita. 

Osa suljetuista kaupungeista oli myös salaisia kaupunkeja siinäkin mielessä, ettei niitä merkitty yleisesti saataviin karttoihin. Näin Venäjällä menetellään yhä esimerkiksi varuskuntien ja tukikohtien osalta. Salainen kaupunki tunnettiin yleensä sen läheisyydessä sijaitsevan suuremman kaupungin postialueosoitteeksi verhotulla peitenimellä. Esimerkiksi Saroviin viitattiin nimellä Arzamas-16 lähiseudulla sijaitsevan Arzamasin kaupungin mukaan.

Neuvostoliiton hajoamisen jälkeen useimmat suurimmista ulkomaisilta suljetuista kaupungeista avattiin. Näitä olivat muun muassa Kaliningrad, Nižni Novgorod (Gorki), Samara (Kuibyšev), Tšeljabinsk, Vladivostok sekä Ukrainassa Sevastopol.

 Nykyisen Venäjän suljetut kaupungit 
Nykyään Venäjällä on noin 40 suljettua kaupunkia, joiden asema perustuu vuoden 2001 asetukseen nro 508 tai sen päivityksiin. Ne jakautuvat kahteen pääluokkaan:

 Puolustusministeriön alaiset suljetut kaupungit, joissa on yleensä sotilastukikohtia. Osa näistä kuuluu merivoimille, osa strategisille ohjusjoukoille ja osa avaruusvoimille
 Ydinenergian kehitykseen ja tuotantoon liittyvät, valtion ydinenergiakorporaatio Rosatomin hallinnoimat alueet, joita vuonna 2001 oli kymmenen. Ne on osoitettu erikseen alla olevassa luettelossa.
 Lisäksi Venäjän avaruushallinnon piiriin kuuluva kosmonauttien koulutuskeskus Tähtikaupunki Moskovan alueella on suljettu kaupunkityyppinen taajama.

 Kaupunki Liittovaltiosubjekti PerusteAiempi peitenimi (aiempi nimi) Sibirski (Сибирский) Altain aluepiiri Ohjustukikohta   Uglegorsk (Углегорск) Amurin alue Ohjusten laukaisuasema, Svobodnyin kosmodromi Svobodnyi-18  Mirnyi (Мирный) Arkangelin alue Plesetskin kosmodromi ja ohjustukikohta   Znamensk (Знаменск) Astrahanin alue Kapustin Jarin ohjustukikohta ja kosmodromi Kapustin Jar-1  Mežgorje (Межгорье) Baškortostanin tasavalta  Puolustusministeriö (maanalainen tukikohta) Beloretsk-15 & -16, Ufa-105 Viljutšinsk (Вилючинск) Kamtšatkan alue Ydinsukellusvenetukikohta (Tyynenmerenlaivasto) Petropavlovsk-Kamtšatski-50, (Sovetski, Primorski) Pervomaiski (Первомайский) Kirovin alue Ohjustukikohta Jurja-2 Železnogorsk (Железногорск) Krasnojarskin aluepiiri Rosatom: Plutoniumtuotanto, avaruuslaitetuotanto Atomgrad, Krasnojarsk-26, -35  Zelenogorsk (Зеленогорск) Krasnojarskin aluepiiri Rosatom: Uraaninrikastus Krasnojarsk-45 
  Solnetšnyi (Солнечный) Krasnojarskin aluepiiri  Ohjustukikohta Užur-4 Krasnoznamensk (Краснознаменск) Moskovan alue Avaruuskeskus (maa-asema) Golitsyno-2  Molodjožnyi (Молодёжный) Moskovan alue
  Ohjustukikohta Naro-Fominsk-5  Tähtikaupunki (Звёздный городок, Zvjozdnyi Gorodok) Moskovan alue Roskosmos: Kosmonauttien koulutuskeskus Štšelkovo-14 Vlasiha (Власиха) Moskovan alue Strategisten ohjusjoukkojen esikunta Odintsovo-10 (Suljettu sotilaskylä № 22/1) Voshod (Восход) Moskovan alue Sotilasviestintä Novopetrovsk-2 Gadžijevo (Гаджиево) Murmanskin alue Pohjoisen laivaston tukikohta Murmansk-130 (1981–1994), (Skalisty 1994–1999) Ostrovnoi (Островной) Murmanskin alue Pohjoisen laivaston sukellusvenetukikohta Murmansk-140, (Gremiha, Jokanga) Poljarnyi (Полярный) Murmanskin alue Pohjoisen laivaston tukikohta ja korjaustelakka   Zaozersk (Заозерск) Murmanskin alue Pohjoisen laivaston tukikohta Severomorsk-7, Murmansk-150, (Zapadnaja Litsa)  Severomorsk (Североморск) Murmanskin alue Pohjoisen laivaston tukikohta (Vajenga) Snežnogorsk (Снежногорск) Murmanskin alue Ydinsukellusvenetelakka Murmansk-60, (Vjužnyi)  Vidjajevo (Видяево) Murmanskin alue Pohjoisen laivaston ydinsukellusvenetukikohta (Uritsa) Sarov (Саров) Nižni Novgorodin alue Rosatom: Ydintutkimusinstituutti (naukograd), ydinpolttoainetuotanto Arzamas-60, Moskova-300, Arzamas-75; Arzamas-16 (–1991); (Kremljov 1991–1995)  Komarovski (Комаровский) Orenburgin alue Ohjustukikohta Dombarovski-3 Zaretšnyi (Заречный) Penzan alue Rosatom: Ydinpolttoaineiden ja ohjusten kehitys ja valmistus Penza-19 (1962–1992)  Zvjozdnyi (Звёздный) Permin aluepiiri Ohjustukikohta Perm-76 Bolšoi Kamen (Большой Камень) Primorjen aluepiiri Laivastotukikohta, ydinsukellusvenetelakka    Fokino (Фокино), sis. Dunai ja  Putjatin Primorjen aluepiiri Tyynenmerenlaivaston tukikohta Škotovo-17, -22, -26  Mihailovski (Михайловский) Saratovin alue Kemiallisten aseiden tuhoamislaitos per. 2003  Šihany (Шиханы) Saratovin alue Kemiallisten aseiden koe- ja tuhoamislaitos Šihany-2, Volsk-17, -18 Svetlyi (Светлый) Saratovin alue Ohjustukikohta  Tatištševo-5 Lesnoi (Лесной) Sverdlovskin alue Rosatom Sverdlovsk-45 Novouralsk (Новоуральск) Sverdlovskin alue Rosatom: Ydinasetutkimus ja -tuotanto Sverdlovsk-44  Svobodnyi (Свободный) Sverdlovskin alue Ohjustukikohta Nižni Tagil-39  Uralski (Уральский) Sverdlovskin alue Ohjustukikohta Kossulino-1  Gornyi (Горный) Taka-Baikalian aluepiiri Ohjustukikohta Tšita-46 Seversk (Северск) Tomskin alue Rosatom: Uraaninrikastus, plutoniumtuotanto Postilokero 5, Tomsk-7 Lokomotivnyi (Локомотивный) Tšeljabinskin alue Ohjustukikohta Kartaly-6, Solnetšnyi Ozjorsk (Озёрск) Tšeljabinskin alue Rosatom: Majak-uraaninrikastuslaitos, plutoniumtuotanto, nyk. ydinjätteen kierrätys  Tšeljabinsk-40, Tšeljabinsk-65 Snežinsk (Снежинск) Tšeljabinskin alue Rosatom:Ydinaseiden kehitys ja tuotanto Tšeljabinsk-50, Tšeljabinsk-70  Trjohgornyi (Трёхгорный) Tšeljabinskin alue Rosatom:Ydinasetuotanto Slatoust-20, Slatoust-36  Solnetšnyi (Солнечный) Tverin alue Ohjustutkimus, avaruuskeskus (maa-asema)  Ozjornyi (Озёрный) Tverin alue Ohjustukikohta Bologoje-4 Radužnyi (Радужный) Vladimirin alue Laserasetutkimus Vladimir-30

 Neuvostoliiton aikana ulkomaalaisilta suljettuja kaupunkeja Venäjän alueella 
 Kaliningrad
 Nižni Novgorod (Gorki)
 Samara (Kuibyšev –1990)
 Severodvinsk
 Tšeljabinsk
 Vladivostok

Seuraavilla kaupungeilla ei enää vuoden 1991 jälkeen ole suljetun kaupungin statusta, mutta ne suljettiin uudelleen ulkomaalaisilta vuonna 2001:
 Dudinka, Krasnojarskin aluepiiri
 Norilsk, Krasnojarskin aluepiiri

 Entisiä Neuvostoliiton suljettuja kaupunkeja Venäjän ulkopuolella 
 Nykyinen nimi  aiempi nimi  Nykyinen valtio Peruste Kurtšatov Semipalatinsk-21  Kazakstan Semipalatinskin ydinkoealue Dnipro  Dnepropetrovsk Ukraina Dnepr-ohjukset Sevastopol     Ukraina Laivastotukikohta Ostrov Vozroždenija Aralsk-7  Uzbekistan Biologinen ase Paldiski    Viro Sukellusvenetukikohta Liepāja     Latvia Sukellusvenetukikohta Sillamäe     Viro Ydinpolttoainetuotanto

 Yhdysvallat 
Länsi-Euroopassa ja Yhdysvalloissa teknologian ja sen tekijöiden salaus ja suojaus toteutetaan tutkimuskeskusten turvajärjestelyillä ja henkilöiden turvaselvityksillä. Yhdysvaltojen ydinaseita suunnittelevan Los Alamosin kansallisen laboratorion kotipaikka Los Alamosin kaupunki oli suljettu kaupunki vuodet 1943–1962.

 Lähteet

 Aiheesta muualla 
 Vuoden 2001 asetus suljetuista kaupungeista 
 Suljetut kaupungit mojgorod.ru -tietosanakirja 
 Secret Cities globalsecurity.org 

*
Luokka:Venäjän kaupungit
Luokka:Venäjän asevoimat